אבי יששכרוף

אבי יששכרוף (נולד ביולי 1973) הוא יוצר טלוויזיה, עיתונאי, תסריטאי וסופר ישראלי. יחד עם שותפו ליאור רז יצר וכתב את הסדרה פאודה. שימש כשבע שנים ככתב והפרשן לענייני ערבים של אתר "וואלה" ושל אתר "The Times of Israel". יששכרוף נולד בירושלים. הוא נצר למשפחה בוכרית ותיקה בארץ שנמנתה עם המייסדים של "שכונת הבוכרים" בעיר. למד בבית הספר התיכון ליד האוניברסיטה ובגיל 18 התגייס לצבא ושירת ביחידת דובדבן. במהלך מעצר מבוקש בחברון נפגע יששכרוף מקליע וטופל על ידי הד"ר ברוך גולדשטיין. סיים בהצטיינות תואר ראשון בלימודי מזרח תיכון מטעם אוניברסיטת בן-גוריון. לאחר מכן השלים בהצטיינות תואר שני באותו תחום מטעם אוניברסיטת תל אביב. עבודת התיזה שלו עסקה במלחמת לבנון השנייה ובארגון החזבאללה. במקביל החל לעסוק בעיתונות. הוא סיים קורס כתבים בקול ישראל ובשנת 2000 החל לשמש כתב קול ישראל לענייני ערבים. בשנת 2002 זכה בפרס "הכתב הטוב ביותר" מטעם קול ישראל על סיקורו את האינתיפאדה השנייה. כמו כן הרצה באוניברסיטת תל אביב על ההיסטוריה הפלסטינית המודרנית. בשנת 2006, החל לשמש בתפקיד הכתב והפרשן לענייני ערבים בעיתון "הארץ". ולאחר שש וחצי שנים בראשית 2013 עבר לאותו תפקיד באתר "וואלה!" - אותו עזב כעבור שבע שנים. בשנת 2004 יצא לאור הספר "המלחמה השביעית - איך נצחנו ולמה הפסדנו במלחמה עם הפלסטינים", ספר שכתב יששכרוף יחד עם עמוס הראל. בשנת 2008 פרסמו השניים ספר נוסף בשם "קורי עכביש - סיפורה של מלחמת לבנון השנייה". שני הספרים זכו בפרס מטעם המכון למחקרי ביטחון לאומי באוניברסיטת תל אביב, כמחקרים הבולטים בתחום הביטחון. ב-2014 יצר עם ליאור רז את סדרת הטלוויזיה "פאודה" של yes שלאחר מכן נמכרה לרשת נטפליקס. בשנת 2018 זכה בפרס האקדמיה לטלוויזיה לשנת 2017 על התסריט הטוב ביותר בסדרת דרמה, ביחד עם אמיר מן, מיכל אבירם וליאור רז על תסריט הסדרה פאודה. הסדרה זכתה אז ב-11 פרסים. בשנת 2021 יצר, ביחד עם ליאור רז והתסריטאיות האמריקאיות דון פרסטביץ וניקול יורקין את סדרת הטלוויזיה "פגע וברח" של "נטפליקס". בינואר 2022 נרכשה חברת ההפקות שלו ושל ליאור רז ב-50 מיליון דולר, על ידי חברת "קנדל מדיה". במהלך מלחמת 'חרבות ברזל' מתח ביקורת חריפה על תפקודו של ראש הממשלה נתניהו ובאחד ממאמריו טען בין השאר כי באמצעות הצגת דרישות חדשות, מנסה נתניהו למנוע את הפסקת האש שתביא בהכרח לסוף ממשלתו. יששכרוף הוא אב לבת. מדיה וקבצים בנושא אבי יששכרוף בוויקישיתוף אבי יששכרוף, ברשת החברתית אקס (טוויטר) רשימת הפרסומים של אבי יששכרוף, בקטלוג הספרייה הלאומית גילי איזיקוביץ, "פאודה" עוסקת במה שהישראלים לא רוצים לשמוע, באתר הארץ, 24 בפברואר 2015 לי-אור אברבך, ‏"הכתבים שמסקרים מה קורה בשטחים נתפסים כבוגדים", באתר גלובס, 1 במאי 2015 יעל שוב, ‏יוצר "פאודה" כותב סדרות לנטפליקס - ועדיין לא מאמין שזה קורה, באתר "Time Out ישראל", 31 ביולי 2018 גאולה אבן-סער ב"שיחה אישית" עם אבי יששכרוף, באתר כאן 11, 9 במרץ 2020 אבי יששכרוף: אחרי שאבו מאזן יעלם תהיה כאן פאודה, הפודקאסט של נדב פרי, באתר All•in דוד ורטהיים‏, אבי יששכרוף מצטרף לוואלה! חדשות, באתר וואלה, 30 בדצמבר 2012 Avi Issacharoff, באתר החדשות The Times of Israel גילי איזיקוביץ, מ"פאודה" והלאה: אבי יששכרוף מסביר איך הופכים את המזה"ת המדמם לפס ייצור של סדרות בינלאומיות, באתר הארץ, 5 באוגוסט 2021 אלכסנדר כץ, אחרי שפרש מ'הארץ': אבי יששכרוף מונה לכתב והפרשן לענייני ערבים של וואלה, באתר אייס, 30 בדצמבר 2012 רן בוקר, "פאודה" היא הזוכה הגדולה בטקס פרסי הטלוויזיה, באתר ynet, 9 במרץ 2018 רותה קופפר, "פגע וברח": סדרת נטפליקס הישראלית הראשונה, באתר כלכליסט, 5 באוגוסט 2021 רפאלה גויכמן, "ליאור ואבי הם מספרי סיפור ברמה עולמית": יוצרי פאודה חוגגים אקזיט של 50 מיליון דולר, באתר TheMarker‏, 11 בינואר 2022 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.